ใบตองแห้ง: ทรัมป์มาจากเลือกตั้ง
พล.อ.ประยุทธ์ จันทร์โอชา กล่าวหลังทราบผลการเลือกตั้งสหรัฐว่า ไม่ว่าใครเป็นผู้นำ รัฐบาลไทยก็ยอมรับ เพราะมาจากการเลือกตั้งของประชาชนโดนใจเต็มๆ เลยครับ แต่ไหงคนอเมริกันที่บอกว่ารักประชาธิปไตย เรียกร้องให้ไทยมีเลือกตั้ง กลับก่อม็อบประท้วงทรัมป์ จนคนไทยที่เคยขัดขวางการเลือกตั้งเย้ยหยันแหม ม็อบฝรั่งไม่ได้เรียกหารัฐประหารสักหน่อย ยังไงๆ คนที่ไม่พอใจก็ต้องยอมให้ทรัมป์เป็นประธานาธิบดี 4 ปี เพียงแต่เขามีสิทธิเสรีภาพที่จะแสดงความไม่เห็นด้วยกับทรัมป์นี่แหละคือประชาธิปไตย การเมืองเป็นเรื่องผลประโยชน์ ประชาชนตัดสินใจจากปากท้อง จากปัญหาเฉพาะหน้าก่อน เมื่อทรัมป์ปลุก ประชานิยม เศรษฐศาสตร์ชาตินิยม กีดกันการค้า ลดภาษี ดึงการลงทุนกลับอเมริกา ให้คนมีงานทำ รวมทั้งกีดกันผู้อพยพแย่งงาน มีหรือชาวบ้านจะไม่เลือกทรัมป์เพียงแต่ขณะเดียวกัน การที่ทรัมป์ปลุกความเกลียดชัง เหยียดเพศเหยียดผิวเหยียดเชื้อชาติศาสนา ก็เป็นการทำลายคุณค่าประชาธิปไตย คุณค่าของความเป็นอเมริกัน ซึ่งสร้างชาติขึ้นมาจากความแตกต่างหลากหลาย คุณค่านี้ไม่ใช่พูดลอยๆ เพราะแม้คนขาวยังเป็นคนส่วนใหญ่ 70% แต่ทรัมป์ก็สร้างความแตกแยกรุนแรง ถูกต่อต้านจากคนผิวสีคนหลากเชื้อชาติ นักสิทธิสตรี LGBT ไปจนคนขาวที่เชื่อในคุณค่าประชาธิปไตยถ้าเปรียบเทียบกัน ก็คล้าย แม้วเพื่อนทรัมป์ ที่คนไทยจำนวนหนึ่งดิ้นพล่าน พยายามจะบอกว่าภาพแม้วกับทรัมป์เป็นภาพหลอก (แต่ฮิลลารีกับมาร์คเป็นภาพจริง) ทักษิณก็มาจากเลือกตั้ง ชนะถล่มทลายยิ่งกว่าทรัมป์ แต่ทักษิณก็มีด้านที่เป็นอำนาจนิยม ได้อำนาจชอบธรรม ใช้อำนาจไม่ชอบธรรม (แม้ไม่ถึงขั้นทรัมป์ที่ปลุกเกลียดชังตั้งแต่ต้น)ประชาธิปไตยไม่ใช่แค่การเลือกตั้ง ถูกครับ แต่การเลือกตั้งเป็นพื้นฐานของประชาธิปไตย อำนาจต้องได้มาโดยชอบธรรมและใช้โดยชอบธรรม แต่พวกที่นั่งค่อนขอดเขา กลับชื่นชอบระบอบที่ทั้งได้อำนาจมาโดยไม่ชอบธรรม และใช้อำนาจตามอำเภอใจ ไม่มีใครตรวจสอบถ่วงคานได้ทรัมป์มีทัศนะที่ไม่เป็นประชาธิปไตย แต่ใช่ว่าทรัมป์จะใช้อำนาจได้ตามอำเภอใจ แม้พรรครีพับลิกันครองเสียงข้างมาก แต่ถ้าทรัมป์จะกีดกันคนต่างผิวต่างเชื้อชาติสุดโต่ง ส.ส. ส.ว.พรรคเดียวกันก็คิดหนัก เพราะอีก 2 ปีมีเลือกตั้ง ต้องระวังเดโมแครตโต้กลับ นี่คือวิถีประชาธิปไตยไงครับ 
 พล.อ.ประยุทธ์ จันทร์โอชา กล่าวหลังทราบผลการเลือกตั้งสหรัฐว่า ไม่ว่าใครเป็นผู้นำ รัฐบาลไทยก็ยอมรับ เพราะมาจากการเลือกตั้งของประชาชน โดนใจเต็มๆ เลยครับ แต่ไหงคนอเมริกันที่บอกว่ารักประชาธิปไตย
การเลือกตั้งประธานาธิบดี,สหรัฐอเมริกา,โดนัลด์ ทรัมป์,ใบตองแห้ง